{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Obrascu iskaza o procjeni učinaka propisa za Nacrt prijedloga Zakona o naplati cestarine "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ŽELJKA OSTREŽ","Obrazac iskaza o procjeni učinaka propisa za Nacrt prijedloga Zakona o naplati cestarine ","Poštovani, \nprotiv sam uvođenja samo digitalnog načina plaćanja cestarine i potpunog ukidanja naplate gotovinom. To nije logično i neće ostati bez negativnih posljedica za sve korisnike. Sustav digitalne naplate može i ne raditi i ako ne postoji mogućnost da se bar na jednoj naplatnoj kućici može platiti cestarina gotovinom - to će izazvati neviđene gužve i probleme na autocesti. Ako ljudi ne mogu platiti digitalno, a niti gotovinom cestarinu - šta će ostati zarobljeni na autocesti, bez mogućnosti izlaska s autoceste?! \nIsto tako, prisilno uvođenje korištenja ENC-a nije pozitivno za korisnike. U mom slučaju, ENC za Istarski ipsilon nema mogućnost iskorištavanja novčanih sredstava na računu neograničeno nego samo u roku od 3 mjeseca. U tom slučaju mi je financijski puno povoljnije platiti gotovinom cestarinu jer ne putujem tako često kroz Tunel Učka. A moje financije nisu neograničene i moram štedljivo raspolagati sa sredstvima koje imam na raspolaganju. Vjerujem da je slično i za većinu vaših korisnika. \nMolim lijepo da dobro razmislite o brojnim negativnim posljedicama uvođenja isključivo digitalne naplate cestarine. Neka prevlada razum i ostavite mogućnost plaćanja cestarine gotovinom. Barem na jednoj naplatnoj kućici na svakom naplatnom mjestu. \nLp, Željka Ostrež","Nije prihvaćen","Zakon o naplati cestarine uređuje pojam valjanog sredstva plaćanja, u koje je uključena i gotovina.\nMeđutim, kako više na autocesti niti objektu pod naplatom neće biti naplatnih kućica, rampi i blagajnika, gotovinom će se moći plaćati u prodajnim uredima upravitelja autocesta i ugovornih partnera (npr. benzinske pumpe).\nZakonom o naplati cestarine uređeno je kako trebaju postupiti korisnici koji nisu proveli uključenje u sustav naplate prije ulaza s lakim odnosno s teškim vozilom na autocestu ili objekt pod naplatom te se propisuju situacije u kojima nema prekršajne odgovornosti korisnika za vrijeme nedostupnosti uključenja povezanog s radom sustava.\nKorištenje ENC uređaja bit će obvezno samo za teška vozila, kao u nizu drugih EU država.\nZa osobna vozila i druga laka vozila korištenje ENC uređaja neće biti obvezno."]
[2,"MIRO OPAČAK","Obrazac iskaza o procjeni učinaka propisa za Nacrt prijedloga Zakona o naplati cestarine ","Komentar za e-Savjetovanje – Nacrt Zakona o naplati cestarine\n\n\n\n\nPoštovani,\n\n\n\n\nPredlažem da se u Nacrt zakona o naplati cestarine predvidi digitalna mobilna aplikacija koja omogućuje:\n 1. jednostavnu prijavu i registraciju vozila osoba s invaliditetom,\n 2. vođenje registra vozila s invaliditetom u skladu s propisima,\n 3. automatsko prepoznavanje olakšica pri naplati cestarine (npr. oslobađanje ili popust),\n 4. dostupnost korisničke podrške za osobe s invaliditetom, uključujući gluhe i nagluhe osobe, putem komunikacijskih posrednika ili pisanih/tekstualnih uputa.\n\n\n\n\nTakva aplikacija bi značajno pojednostavila administraciju, smanjila birokraciju i omogućila ravnopravan pristup pogodnostima za osobe s invaliditetom, uključujući i gluhe osobe.\n\n\n\n\nS poštovanjem,","Nije prihvaćen","Zakon o povlasticama u prometu („Narodne novine“, broj 133/23.), uz ostalo, uređuje pravo osoba s invaliditetom kod kojih je utvrđeno tjelesno oštećenje koje ima za posljedicu nesposobnost donjih ekstremiteta 80 % i više ili kojima je utvrđeno tjelesno oštećenje osjetila vida od 100 % ili kojima je utvrđeno tjelesno oštećenje osjetila sluha od 100 % ili hrvatski ratni vojni invalidi iz Domovinskog rata sa 100 % tjelesnog oštećenja ili civilni invalidi iz Domovinskog rata sa 100 % tjelesnog oštećenja, da ne plaćaju cestarinu za uporabu autoceste i objekta s naplatom za osobni automobil kojim se prevoze. Pravo na oslobađanje od plaćanja cestarine ostvaruje se samo za prijevoz autocestom i objektom s naplatom koji se obavlja kao prijevoz za osobne potrebe osobe s invaliditetom i ako se osoba s invaliditetom nalazi u osobnom automobilu.\n\nZakon o naplata cestarine sadrži odredbe koje razrađuju operativna pitanja vezana za ostvarivanje navedenog prava pri korištenju autoceste, imajući u vidu tehnološke karakteristike novog elektroničkog sustava naplate cestarine."]
[3,"JOSIP BLAŽEVIĆ","Obrazac iskaza o procjeni učinaka propisa za Nacrt prijedloga Zakona o naplati cestarine ","Poštovani u Zakonu o naplati cestarina nema nigdje osoba s invaliditetom. Nema nigdje ni Nacionalne i Europske iskaznice za osobe s invaliditetom pomoću koje su osobe s invaliditetom bile oslobođene plaćanja cestarine. Nadam se da će se voditi računa i ovim stvarima i da bi trebale naći svoje mjesto u Zakonu o naplati cestarine.","Nije prihvaćen","Zakon o naplata cestarine sadrži odredbe koje razrađuju operativna pitanja vezana za ostvarivanje prava propisanih Zakonom o povlasticama u prometu pri korištenju autoceste, imajući u vidu tehnološke karakteristike novog elektroničkog sustava naplate cestarine."]
[4,"BRANIMIR MATIJEVIĆ","Obrazac iskaza o procjeni učinaka propisa za Nacrt prijedloga Zakona o naplati cestarine ,\nObrazac iskaza o procjeni učinaka propisa ","1.Pravna i ustavna ograničenja\n\nZakon o platnom prometu i zakon o fiskalizaciji potvrđuju da je gotovina pravno priznato sredstvo plaćanja.\n\nUstav jamči privatnost i zaštitu osobnih podataka; potpuno digitalna naplata može povećati rizik praćenja kretanja i transakcija građana.\n\n2.Isključenje dijela korisnika\n\nStariji građani, mali poduzetnici i vozači u ruralnim područjima mogu biti diskriminirani ako nemaju pristup digitalnim metodama plaćanja.\n\n3.Tehnička ograničenja i rizici\n\nSustav zahtijeva pouzdanu mobilnu mrežu i GPS signal; kvar sustava može zaustaviti promet ili izazvati pravne nesigurnosti.\n\nTuristi i prekogranični vozači mogu imati problem s pristupom digitalnim metodama plaćanja.\n\n4.Marginalni utjecaj CO₂ diferencirane naplate\n\nProsječno vozilo emitira ~4–5 tona CO₂ godišnje, što u odnosu na ukupni CO₂ u atmosferi (~3,2 bilijuna tona) čini zanemariv doprinos (~0,00000016%).\n\nAdministrativni troškovi i složenost sustava nadmašuju stvarni ekološki učinak.\n\nPreporuke:\n\nOdržati kombinirani sustav naplate (gotovina + beskontaktno).\n\nPostupno uvoditi digitalne metode uz edukaciju korisnika i infrastrukturna poboljšanja.\n\nOsigurati usklađenost s GDPR-om i ustavnim pravima građana.","Nije prihvaćen","Zakon o naplati cestarine uređuje pojam valjanog sredstva plaćanja, u koje je uključena i gotovina.\nMeđutim, kako više na autocesti niti objektu pod naplatom neće biti naplatnih kućica, rampi i blagajnika, gotovinom će se moći plaćati u prodajnim uredima upravitelja autocesta i ugovornih partnera (npr. benzinske pumpe).\nZakon o naplata cestarine uređuje sva pitanja vezana uz obradu podataka u skladu sa Zakonom o provedbi Opće uredbe o zaštiti podataka."]
[5,"MLADEN VILJEVAC","Obrazac iskaza o procjeni učinaka propisa za Nacrt prijedloga Zakona o naplati cestarine ,\nObrazac iskaza o procjeni učinaka propisa ","1. Zakonom se predviđa potpuna zabrana gotovinskog plaćanja. Direktiva 2022/362 dopušta digitalizaciju, ali ne predviđa zabranu svih alternativnih načina plaćanja. Potpuno ukidanje gotovine može biti u neskladu s Zakonom o platnom prometu i pravima korisnika.\n\n2. U tekstu se spominje obrada podataka i razmjena informacija o neplaćanju cestarine, ali se ne navodi pravna osnova niti mjere zaštite osobnih podataka. To je obvezan dio prema Uredbi o procjeni učinaka propisa jer se radi o podacima o registarskim pločicama i korisnicima.\n\n3. Tekst predviđa \"naplatu za bespravnu upotrebu autoceste\" bez definicije postupka i prava korisnika na žalbu. To je pravna praznina i nesukladno je Zakonu o općem upravnom postupku (ZUP).","Nije prihvaćen","1. Zakon o naplati cestarine uređuje pojam valjanog sredstva plaćanja, u koje je uključena i gotovina.\nMeđutim, kako više neće na autocesti biti naplatnih kućica, rampi i blagajnika, gotovinom će se moći plaćati u prodajnim uredima upravitelja autocesta i ugovornih partnera (npr. benzinske pumpe).\n\n2. Obrada podataka uređena je u skladu sa Zakonom o provedbi Opće uredbe o zaštiti podataka.\n\n3. Ne radi se o upravnom postupku, nego o institutu penala propisanim Zakonom o naplata cestarine. U slučaju da korisnik odbije platiti, ima mogućnost osporavati potraživanje u okviru ovršnog odnosno parničnog postupka."]
[6,"SILVIO PAVLIČEVIĆ","Obrazac iskaza o procjeni učinaka propisa za Nacrt prijedloga Zakona o naplati cestarine ,\nObrazac iskaza o procjeni učinaka propisa ","- Treba ukinuti cestarinu za IA skupinu. Motocikli predstavljaju minimalno opterećenje na AC infrastrukturu, broj motocikala na AC je zanemariv i na AC je manja šansa za doživjeti prometnu nesreću. Financijski gubitak na stani HAC-a zbog ne naplate cestarine IA skupini bi bio zanemariv.\n- HAC bi trebao omogućiti korištenje jednog ENC uređaja na više kategorija. Identifikacija kategorije vozila na mjestu naplate već postoji tako da je ovo čisto pitanje volje HAC-a.","Nije prihvaćen","Zakonom o naplata cestarine propisuje se naplata cestarine za korištenje autocesta za sve skupine vozila.\nNaplata cestarine za sve skupine vozila uspostavljena je već sada, Zakonom o cestama.\nZakon o naplati cestarine uredit će uključenje u sustav naplate cestarine na način da se povežu podaci o registarskoj pločici vozila i ENC uređaju."]